Περικλής Πιερράκος Μαυρομιχάλης

Ο Περικλής Πιερράκος Μαυρομιχάλης (1863 - 1938) ήταν Έλληνας αξιωματικός του στρατού και πολιτικός, υπουργός και ολυμπιονίκης (χάλκινο μετάλλιο στη ξιφασκία το 1896).

Βιογραφία
Ήταν γιος του Αντωνίου Μαυρομιχάλη και καταγόταν από την ιστορική μανιάτικη οικογένεια Μαυρομιχάλη. Εισήχθη στην Στρατιωτική Σχολή Ευελπίδων και έγινε αξιωματικός του ιππικού. Έλαβε μέρος στον Ελληνοτουρκικό πόλεμο του 1897 ως ανθυπίλαρχος καθώς και στους Βαλκανικούς πολέμους ως αντισυνταγματάρχης. Επίσης διετέλεσε διοικητής του Β΄ Σώματος στρατού της Μικράς Ασίας και διοικητής του στρατού του Έβρου. Έφτασε ως τον βαθμό του αντιστράτηγου.

Στη συνέχεια ασχολήθηκε με την πολιτική. Εκλέχτηκε βουλευτής Οιτύλου ενώ είχε χρηματίσει υπουργός εσωτερικών (1922-1923) και στρατιωτικών (1923) στην Κυβέρνηση Στυλιανού Γονατά 1922 και εσωτερικών στην Κυβέρνηση Θεμιστοκλή Σοφούλη 1924. Υπήρξε γερουσιαστής την περίοδο (1929-1932) στη Γερουσία.

Ο Περικλής Μαυρομιχάλης είχε κατακτήσει το χάλκινο μετάλλιο, στο αγώνισμα της ξιφασκίας (στο ξίφος ασκήσεως), στους Ολυμπιακούς Αγώνες του 1896. Την περίοδο 1932-1938 διετέλεσε πρόεδρος της Αθηναϊκής Λέσχης.

Παραπομπές 

Έλληνες αξιωματικοί του ιππικού‎
Έλληνες Γερουσιαστές
Έλληνες υπουργοί Εσωτερικών
Έλληνες υπουργοί Στρατιωτικών
Έλληνες Ολυμπιονίκες
Ξιφομάχοι στους Θερινούς Ολυμπιακούς Αγώνες 1896
Περικλης
Βουλευτές Οιτύλου